Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - II osasto - Maatalous - 1 luku - Yleiset määräykset - 59 artikla



Virallinen lehti nro L 073 , 27/03/1972 s. 0027



Asiakirjat Tanskan kuningaskunnan, Irlannin, Norjan kuningaskunnan sekä Ison-Britannian ja Pohjois-Irlannin yhdistyneen kuningaskunnan liittymisestä Euroopan yhteisöihin - Asiakirja liittymisehdoista ja sopimusten mukautuksista - Neljäs osa - Siirtymätoimenpiteet - II osasto - Maatalous - 1 luku - Yleiset määräykset - 59 artikla Tuotteita, joiden kolmansista maista alkuperäiseen yhteisöön suuntautuvaan tuontiin sovelletaan tulleja, koskevat seuraavat määräykset: 1. Alkuperäisen yhteisön ja uusien jäsenvaltioiden väliltä sekä uusien jäsenvaltioiden kesken poistetaan tuontitullit asteittain viidessä vaiheessa. Ensimmäinen alentaminen, jolla tullit alennetaan 80 prosenttiin perustullista ja neljä muuta 20 prosentin suuruista alentamista toteutetaan seuraavan aikataulun mukaisesti: a) naudanliha-alan yhteisen markkinajärjestelyn piiriin kuuluvat tuotteet: jokaisen markkinointivuoden alussa; ensimmäinen alentaminen toteutetaan 1973, b) hedelmä- ja vihannesalan yhteisestä asteittaisesta markkinajärjestelystä annettujen asetuksissa N:o 23, elävän kasviaineiston ja kukkaviljelytuotteiden alan yhteisestä markkinajärjestelystä annetussa asetuksessa (ETY) N:o 234/68 ja hedelmä- ja vihannesjalostealan yhteisestä markkinajärjestelystä annetussa asetuksessa (ETY) 865/68 tarkoitetut tuotteet: jokaisen vuoden 1 päivänä tammikuuta; ensimmäinen alentaminen toteutetaan 1 päivänä tammikuuta 1974, c) muut maataloustuotteet: 32 artiklan 1 kohdassa määrätyn aikataulun mukaisesti; ensimmäinen alentaminen toteutetaan kuitenkin 1 päivänä heinäkuuta 1973. 2. Yhteisen tullitariffin asteittaista käyttöönottamista varten kaikki uudet jäsenvaltiot pienentävät perustullin ja yhteisen tullitariffin tullin välistä eroa 20 prosentin suuruisissa erissä. Nämä lähentämiset toteutetaan 1 alakohdassa määrättyinä ajankohtina kyseessä olevien tuotteiden osalta. Edellä 1 kohdan c alakohdassa tarkoitettujen tuotteiden osalta lähentämiset noudattavat 39 artiklan 1 kohdan mukaista aikataulua. Nimikkeisiin, joiden osalta perustullit ovat enintään 15 prosenttia korkeammat tai matalammat kuin yhteisen tullitariffin tullit, sovelletaan kuitenkin jälkimmäisiä kaikkien kyseessä olevien tuoteluokkien osalta niiden ensimmäisen lähentämisen päivämäärästä lähtien. 3. Edellä 1 kohdan b alakohdassa tarkoitettujen tuotteiden osalta toisen, kolmannen ja neljännen alentamisen tai lähentämisen kohdalla neuvosto voi määräenemmistöllä komission ehdotuksesta päättää yhden tai useamman uuden jäsenvaltion osalta, että yhteen tai useampaan kyseessä olevaan tuotteeseen sovellettavat tullit eroavat vuoden ajan 1 kohdan tai tapauksen mukaan 2 kohdan soveltamisesta johtuvista tulleista. Ero saa olla enintään 10 prosenttia 1 ja 2 kohdan soveltamisesta johtuvaan muuttamiseen nähden. Näihin tuotteisiin seuraavana vuonna sovellettavat tullit vastaavat tulleja, jotka johtuisivat 1 kohdan tai tapauksen mukaan 2 kohdan soveltamisesta, jos poikkeamisesta ei olisi ollut päätetty. Uudesta poikkeamisesta suhteessa näihin tulleihin voidaan kuitenkin päättää kyseisen vuoden osalta edellä olevien alakohtien määräyksien mukaisesti. Näihin tuotteisiin sovellettavat tullit poistetaan ja uudet jäsenvaltiot soveltavat yhteistä tullitariffia kokonaisuudessaan 1 päivänä tammikuuta 1978. 4. Kun on kyse yhteiseen markkinajärjestelyyn kuuluvista tuotteista, uudet jäsenvaltiot voivat saada luvan vilja-alan yhteisestä markkinajärjestelystä annetun asetuksen N:o 120/67/ETY 26 artiklassa säädetyn menettelyn tai tarvittaessa muiden maatalouden yhteisestä markkinajärjestelystä annettujen asetusten vastaavissa artikloissa säädettyä menettelyä noudattaen toteuttaa tullien 1 kohdassa tarkoitetun poistamisen tai 2 kohdassa tarkoitetun lähentämisen edellä olevissa kohdissa määrättyä nopeammassa aikataulussa tai jättää muista jäsenvaltioista tuotujen tuotteiden tullit kantamatta kokonaan tai osittain. Muiden tuotteiden osalta lupaa ei vaadita edellisessä alakohdassa tarkoitettujen toimenpiteiden toteuttamiseksi. Nopeutetusta lähentämisestä johtuvat tullit eivät saa olla alempia kuin muista jäsenvaltioista tulevaan samojen tuotteiden tuontiin sovelletut tullit. Uudet jäsenvaltiot antavat toteutetuista toimenpiteistä tiedon muille jäsenvaltioille ja komissiolle.